	Eil. Nr.
	Pavadinimas
	Tėvystės pripažinimo registravimas

	1.
	Administracinės paslaugos kodas
	 

	2.
	Administracines paslaugos versija
	3 versija

	3.
	Administracinės paslaugos pavadinimas
	Tėvystės pripažinimo registravimas

	4.
	Administracinės paslaugos apibūdinimas
	· Tėvystės pripažinimą civilinės metrikacijos įstaiga registruoja savo iniciatyva, remdamasi notariškai patvirtintu pareiškimu dėl tėvystės pripažinimo arba vyro, laikančio save tėvu, kartu su vaiko motina pateiktu prašymu įregistruoti tėvystės pripažinimą.
· Jeigu vaiko gimimas neįregistruotas, civilinės metrikacijos įstaiga gavus pareiškimą registruoti vaiko gimimą ir vaiko gimimo pažymėjimą, tėvystės pripažinimas registruojamas kartu su vaiko gimimu, sudarant gimimo įrašą.  Registruojant tėvystės pripažinimą, kai vaiko gimimas jau buvo įregistruotas, sudaromas civilinės būklės akto  įrašo pakeitimo ar  papildymo įrašas, kuriuo atitinkamai gimimo įraše koreguojami duomenys apie vaiko tėvus ir vaiką.
· Prašymas civilinės metrikacijos įstaigai gali būti teikiamas ir tėvystės pripažinimas registruojamas tik tuo atveju, kai vaiką pagimdė motina, kuri buvo nesusituokusi su vaiko tėvu arba jeigu vaikas gimė praėjus daugiau kaip 300 dienų nuo vaiko motinos ir buvusio sutuoktinio gyvenimo skyriumi pradžios, po santuokos pripažinimo negaliojančia ar santuokos nutraukimo arba po vyro mirties. Taip pat, kai vaiko gimimo įraše nėra įrašytų duomenų apie tėvą. Kitais atvejais dėl tėvystės pripažinimo vaiko tėvai turi kreiptis į notarą arba į teismą dėl tėvystės nuginčijimo. 
· Jei yra aplinkybių, dėl kurių vaikui gimus nebus galima kreiptis į notarą dėl tėvystės pripažinimo arba į civilinės metrikacijos įstaigą dėl tėvystės pripažinimo registravimo, vyras, laikantis save pradėto, bet dar negimusio vaiko tėvu, kartu su būsima vaiko motina, jos nėštumo laikotarpiu gali kreiptis į notarą arba į civilinės metrikacijos įstaigą. Kartu turi būti pateikiama medicinos įstaigos išduota pažyma apie nėštumą.
· Jeigu vaiko motina arba vyras, laikantis save vaiko tėvu, atšaukė notaro patvirtintą ar civilinės metrikacijos įstaigai pateiktą pareiškimą dėl tėvystės pripažinimo, kol vaiko gimimas nebuvo įregistruotas, vaiko kilmė iš tėvo, remiantis pareiškimu dėl tėvystės pripažinimo, neregistruojama.
· Jei vaikui jau yra suėję 10 metų, pareiškimas dėl tėvystės pripažinimo gali būti tvirtinamas notaro arba civilinės metrikacijos įstaiga gali registruoti tėvystės pripažinimą tik kai yra vaiko rašytinis sutikimas.
· Jei tėvystę pripažįstantis asmuo yra nepilnametis, registruojant tėvystės pripažinimą yra būtinas jo tėvų, globėjų ar rūpintojų rašytinis sutikimas. Jei tėvai, globėjai ar rūpintojai į civilinės metrikacijos įstaigą atvykti negali, jų rašytiniai sutikimai gali  būti patvirtinti  notaro arba rašytiniuose sutikimuose jų parašo tikrumas turi būti paliudytas savivaldybės seniūnijos seniūno arba Lietuvos Respublikos konsulinio pareigūno.
· Jei tėvystę norinčio pripažinti nepilnamečio tėvai, globėjai ar rūpintojai nesutinka su nepilnamečio tėvystės pripažinimu, leidimą registruoti tėvystę gali duoti teismas nepilnamečio prašymu. 

	5.
	Teisės aktai, reguliuojantys administracinės paslaugos teikimą
	1.  Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas, 2000-07-18 Nr. VIII-1864.

2. Valstybinės lietuvių kalbos komisijos 2003 m. birželio 26 d. nutarimas Nr. N-2(87) ,,Dėl moterų pavardžių darymo“.

3. Lietuvos Respublikos asmens vardo ir pavardės rašymo dokumentuose įstatymas, 2022-01-18, Nr. XIV-903.

4. Lietuvos Respublikos Vyriausybės 2022-04-27 nutarimas Nr. 424 „Dėl asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo“.

5. Lietuvos Respublikos civilinės būklės aktų registravimo įstatymas, 2015-12-03 Nr. XII-2111.

6. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo“.

7. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374.
8. Lietuvos Respublikos rinkliavų įstatymas, 2000-06-13, Nr. VIII-1725.


	6.
	Informacija ir dokumentai, kuriuos turi pateikti asmuo
	· Prašymas;
· tėvų asmens tapatybę patvirtinantys dokumentai;
· vaiko, jei jam yra suėję 10 metų, rašytinis sutikimas;
· suinteresuotų asmenų sutikimas įregistruoti tėvystės pripažinimą, kai vienas iš vaiko tėvų yra nepilnametis.


	7.
	Administracinės paslaugos teikėjas
	Teisės ir civilinės metrikacijos skyriaus vyr. specialistė Renata Labutienė, tel. (0 386) 5 20 35, el. p. renata.labutiene@ignalina.lt


	8.
	Administracinės paslaugos vadovas
	Teisės ir civilinės metrikacijos skyriaus vedėja Edita Rastenienė,  tel. (0 386) 5 29 60, el.p. edita.rasteniene@ignalina.lt


	9.
	Administracinės paslaugos suteikimo trukmė
	1 darbo diena

	10.
	Administracinės paslaugos suteikimo kaina (jei paslauga teikiama atlygintinai)
	Paslauga nemokama, tačiau jei vaiko gimimas jau buvo įregistruotas anksčiau ir pareiškėjai prašo papildyti pasikeitusius duomenis apie vaiką ir jo tėvus, tokiu atveju yra sudaromas gimimo įrašo pakeitimo ar papildymo įrašas ir mokamas 10 Eur mokestis.  
Jei pareiškėjai pageidauja, jie gali gauti papildytą vaiko gimimo įrašo išrašą, už kurį mokamas 6,20 Eur mokestis.
Mokėjimo būdai:
· Internetu; 
· bankų skyriuose;
· AB „Lietuvos paštas" pašto skyriuose; 
· informacinėse „Maxima“ kasose;
· UAB „Perlo paslaugos" terminaluose.
Įmokos kvite privalu nurodyti duomenis asmens, kurio vardu pateiktas prašymas, o ne giminaičio ir (ar) kito asmens duomenis.
Gavėjas: Valstybinė mokesčių inspekcija prie LR FM
Įmokos kodas: 52845
Įmokos suma: 10 eurų ir 6,20 euro, jei imamas gimimo įrašo išrašas.
AB Swedbank - LT247300010112394300;
Luminor Bank AB – LT74 4010 0510 0132 4763;
AB SEB bankas – LT05 7044 0600 0788 7175;
AB Artea bankas – LT32 7180 0000 0014 1038;
Danske Bank A/S LT filialas – LT74 7400 0000 0872 3870;
Nordea Bank AB LT skyrius – LT12 2140 0300 0268 0220;
UAB „Urbo bankas“ – LT42 7230 0000 0012 0025;
AS „Citadele bankas“ Lietuvos filialas – LT78 7290 0000 0013 0151


	11.
	Prašymo forma
	Prašymo forma pridedama


	12.
	Informacinės ir ryšių technologijos, naudojamos teikiant administracinę
paslaugą
	Pareiškėjui suteikiama galimybė pilnai dalyvauti paslaugos teikimo procese elektroninėje erdvėje. Pareiškėjas gali užpildyti elektroninę paslaugos užsakymo formą (https://www.registrucentras.lt/savitarna).

	13.
	Administracinių paslaugų teikimo aprašymų įtraukimas į dokumentų apskaitą
	Aprašymas įtraukiamas į Ignalinos  rajono savivaldybės administracijos dokumentų apskaitą Ignalinos rajono savivaldybės administracijos veiklos dokumentų, administracinių paslaugų valdymo ir interesantų aptarnavimo reglamento nustatyta tvarka.

